Source: https://kifisiotikanea.wordpress.com/2014/02/14/%CF%84%CF%81%CE%AF%CE%B1-%CE%BD%CE%AD%CE%B1-%CF%80%CF%81%CE%BF%CE%B3%CF%81%CE%AC%CE%BC%CE%BC%CE%B1%CF%84%CE%B1-%CF%84%CE%BF%CF%85-%CE%BF%CE%B1%CE%B5%CE%B4-%CE%B1%CE%BD%CE%BF%CE%AF%CE%B3%CE%BF%CF%85/
Timestamp: 2017-12-17 00:23:00+00:00
Document Index: 30749215

Matched Legal Cases: ['ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Τρία νέα προγράμματα του ΟΑΕΔ ανοίγουν 27.713 νέες θέσεις εργασίας | ΚηφισιώτικαΝέα
Τρία νέα προγράμματα του ΟΑΕΔ ανοίγουν 27.713 νέες θέσεις εργασίας
27.713 νέες θέσεις εργασίας, προσλήψεις, ΟΑΕΔ, ανεργία, εύρεση εργασίας, θέσεις εργασίας, νέα προγράμματα του ΟΑΕΔ
Εντός του Φεβρουαρίου θα προκηρυχθούν τρία νέα προγράμματα του ΟΑΕΔ για συνολικά 27.713 ανέργους με αιχμή του δόρατος αυτό των 10.000 επιδοτούμενων θέσεων εργασίας για ηλικίες από 30 έως 66 ετών.
Τα τρία προγράμματα του ΟΑΕΔ θα αφορούν ευπαθείς ομάδες πληθυσμού,συμμετέχοντες στα προγράμματα ΤΟΠΣΑ, και εγγεγραμμένους ανέργους.
Δείτε αναλυτικά τι περιλαμβάνουν τα τρία νέα προγράμματα:
1. 10.000 θέσεις εργασίας για ανέργους 30-66 ετών
Το πρώτο και ουσιαστικά σημαντικότερο πρόγραμμα του ΟΑΕΔ ,αφού θα αφορά μεγαλύτερο αριθμό ανέργων, προβλέπει την επιδότηση επιχειρήσεων για 10.000 θέσεις εργασίας εγγεγραμμένων ανέργων ηλικίας από 30 έως 66 ετών, με επιδότηση 450 ευρώ το μήνα και για 12 μήνες, ενώ ο συνολικός προϋπολογισμός του προγράμματος του ΟΑΕΔ ανέρχεται σε 54 εκατ. ευρώ.
Οι επιχειρήσεις δεν θα πρέπει να έχουν μειώσει το προσωπικό τους τρεις μήνες πριν από την ημερομηνία υποβολής της αίτησης. Στο Πρόγραμμα δεν μπορούν να ενταχθούν επιχειρήσεις, που κατά τη διάρκεια του τριμήνου πριν από την επιβολή της αίτησης, έχουν προχωρήσει σε αλλαγή του εργασιακού καθεστώτος για το προσωπικό που απασχολούν, με μετατροπή σύμβασης από πλήρη σε μερική ή εκ περιτροπής απασχόληση.
Ποιες επιχειρήσεις δεν εντάσσονται στο πρόγραμμα: Δημόσιες επιχειρήσεις. – Νυχτερινά κέντρα. – Επιχειρήσεις παροχής υπηρεσιών Καθαριότητας και Φύλαξης (Security). – Επιχειρήσεις προώθησης προϊόντων (Telemarketing). – Εποχικές επιχειρήσεις για το εποχικό προσωπικό τους. – Επιχειρήσεις για τα Υποκαταστήματα ή τα Γραφεία τους στο Εξωτερικό. – Εξωχώριες εταιρίες (Off – shore). – ΚΤΕΛ. – Σύλλογοι και Σωματεία, που δεν ασκούν οικονομική δραστηριότητα. – Επιχειρήσεις, που δεν διαθέτουν αυτοτελή επαγγελματική έδρα ή όταν η έδρα είναι η οικία του εργοδότη (λογιστές, ασφαλιστές, πολιτικοί μηχανικοί κ.τ.λ.) εκτός από τις επιχειρήσεις, που απασχολούν προσωπικό εκτός της έδρας τους. – Επιχειρήσεις, που δραστηριοποιούνται στον Τομέα της Αλιείας και της παραγωγής γεωργικών προϊόντων, καθώς και επιχειρήσεις, που ασχολούνται με τη μεταπώληση προϊόντων σε εμπόρους. – Επιχειρήσεις, που εκκρεμεί σε βάρος τους ανάκτηση ποσών από Κρατικές ενισχύσεις. – Επιχειρήσεις, που δημιουργήθηκαν από μεταβίβαση ή αλλαγή νομικής μορφής ή διάλυση και επαναλειτουργία, υπό τον όρο ότι, θα προσλάβουν το ίδιο προσωπικό που είχαν πριν από τη μεταβίβαση ή την αλλαγή της νομικής μορφής τους. – Επιχειρήσεις, που χαρακτηρίζονται «προβληματικές».
2. 10.000 θέσεις εργασίας από τα ΤΟΠΣΑ
Το δεύτερο πρόγραμμα του ΟΑΕΔ θα αφορά 10.000 ανέργους που συμμετείχαν στα προγράμματα ΤΟΠΣΑ. Το νέο πρόγραμμα που αναμένεται να ανακοινωθεί άμεσα θα προβλέπει εργασία για τέσσερις μήνες και θα δίνει επιδότηση έως και 1.500 ευρώ για τους νέους κάτω των 25 ετών ενώ θα δίνει επιδότηση έως και 1.800 ευρώ για ανέργους άνω των 25 ετών.
Δικαιούχοι είναι όλες οι ιδιωτικές επιχειρήσεις και γενικά οι εργοδότες του ιδιωτικού τομέα σε όλη την Ελλάδα. Όπως και στο προηγούμενο πρόγραμμα του ΟΑΕΔ, για να υπαχθεί μια επιχείρηση στο πρόγραμμα δεν θα πρέπει να έχει προβεί σε μείωση προσωπικού ή σε αλλαγή του καθεστώτος απασχόλησης του προσωπικού της, κατά τη διάρκεια του τριμήνου πριν από την ημερομηνία της αίτησης για υπαγωγή στο πρόγραμμα.
Οι άνεργοι θα πρέπει να έχουν ήδη συμμετέχει σε προγράμματα ΤΟΠΣΑ να έχουν κάρτα ανεργίας σε ισχύ ,να είναι Έλληνες πολίτες ή πολίτες άλλου κράτους-μέλους της ΕΕ ή να είναι ομογενείς που έχουν δικαίωμα διαμονής και απασχόληση. Η επιχείρηση θα επιδοτείται με 15 ευρώ την ημέρα για την πρόσληψη ανέργου έως 25 ετών και με 18 ευρώ την ημέρα για την πρόσληψη ανέργου άνω των 25 ετών. Δεν θα είναι δυνατή η πρόσληψη ανέργων που κατά το τελευταίο 12μηνο είχαν απασχοληθεί με οποιονδήποτε τρόπο στην ίδια επιχείρηση ή σε συνδεδεμένες επιχειρήσεις ή σε επιχειρήσεις που μεταβιβάστηκαν ή αλλάζουν νομική μορφή ή διαλύονται και επαναλειτουργούν στον ίδιο χώρο με το ίδιο αντικείμενο δραστηριότητας.
Οι επιχειρήσεις που επιθυμούν να ενταχθούν στο πρόγραμμα κάνουν ηλεκτρονική αίτηση στην ιστοσελίδα του ΟΑΕΔ, www.oaed.gr, μόλις ανακοινωθεί το πρόγραμμα.
3. 7.713 θέσεις εργασίας για άτομα ευπαθών κοινωνικών ομάδων
Το τρίτο και τελευταίο πρόγραμμα θα αφορά 7.713 άτομα ευπαθών κοινωνικών ομάδων. Αναλυτικά, το πρόγραμμα ΕΚΟ που αποτελεί ουσιαστικά επαναπροκήρυξη παλαιότερου προγράμματος με αύξηση των διαθέσιμων θέσεων και κονδυλίων , θα απευθύνεται σε ιδιωτικές επιχειρήσεις, Συνεταιρισμούς, Επαγγελματικά Σωματεία και Ενώσεις αυτών, Σωματεία, Αστικές Εταιρίες μη κερδοσκοπικού χαρακτήρα, Κοινωνικοί Συνεταιρισμοί (Ν.2716/17.5.1999), Κοινοπραξίες και γενικά εργοδότες του ιδιωτικού τομέα, με προτεραιότητα στις μικρές επιχειρήσεις που απασχολούν έως 50 άτομα κατά την ημερομηνία εκδήλωσης ενδιαφέροντος για ένταξη στο πρόγραμμα.
Τα προγράμματα του ΟΑΕΔ θα έχουν προϋπολογισμό περίπου 155 εκατ. ευρώ.